section_heading: Smisao djela
paragraph_text: Ono što je Camus napisao u svom djelu Mit o Sizifu jaka je i individualna ateistička polemika. U ovom konzumerističkom društvu 21. stoljeća doista je teško zamisliti život kao strastvenu borbu protiv besmislene smrti. Kreativnost je potisnuta do krajnjih granica, a ako nije, tada se pretvara u natjecanje. Stvaranje umjetnosti rijetki shvaćaju kao mogućnost besmrtnosti jer većina besmrtnost doživljava kroz fizičku percepciju beskrajnog kucanja srca i rada moždanih stanica. No čak da to i postignu, oni ipak ne bi bili besmrtni. Iz dana u dan doživljavali bi apsurd i ispraznost ostavljajući iza sebe minimum koji treba za preživljavanje, a ništa po čemu bi dosegli viši smisao života.